

 **GRADSKO VIJEĆE *P R I J E D L O G***

KLASA:612-01/20-01/03

URBROJ:2186/18-02/1-20-2

U Ludbregu, 28. prosinca 2020.

Na temelju članka 4. Zakona o ustanovama („Narodne novine“ br. 76/93, 29/97, 47/99, 35/08, 127/19), članka 17. Zakona o muzejima ( „Narodne novine“ br. 61/18, 98/19), članka 35*.* Zakona o lokalnoj i područnoj (regionalnoj) samoupravi („Narodne novine“ , br. 33/01, 60/01- vjerodostojno tumačenje, 129/05, 109/07, 125/08, 36/09,150/11, 144/12, 19/13 – pročišćeni tekst, 137/15, 123/17, 98/19 te članka 33*.* Statuta Grada Ludbrega (službeni vjesnik Varaždinske županije br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19, 13/20 ) Gradsko vijeće Grada Ludbrega na 27. sjednici održanoj 28. prosinca 2020. godine **d o n o s i**

**O D L U K U**

**o izmjenama i dopunama Odluke o ustrojstvu**

**Centra za kulturu i informiranje Dragutin Novak Ludbreg**

**Članak 1.**

U Odluci o ustrojstvu Centra za kulturu i informiranje Dragutin Novak Ludbreg („Službeni vjesnik Varaždinske županije“ br. 9/2016, 40/2019) u članku 4. st. 1. dodaju se nove alineje koje glase:

„\*organizacija sastanaka i poslovnih sajmova,

* odnosi s javnošću i djelatnosti priopćavanja,
* oglašavanje preko medija,
* upravljanje sportskim objektima,
* ostale djelatnosti čišćenja i održavanja objekata,
* usluga pripreme i usluživanja pića,
* obrazovanje i poučavanje u području kulture.“

**Članak 2.**

 Ova odluka stupa na snagu prvog dana od dana objave u „Službenom vjesniku Varaždinske županije“.

 Predsjednik
Gradskog vijeća:

 Antun Šimić

**O B R A Z L O Ž E NJ E**

Gradsko vijeće Grada Ludbrega na svojoj 23. sjednici održanoj 11. ožujka 2016. godine donijelo je „novu „ Odluku o ustrojstvu Centra za kulturu i informiranje Dragutin Novak Ludbreg kojom je prestala važiti do tada važeća Odluka o ustrojstvu Pučkog otvorenog učilišta Dragutin Novak Ludbreg te izmjene i dopune ove odluke.

 Sukladno prijedlogu Upravnog vijeća Centra za kulturu i informiranje „Dragutin Novak“ Gradsko vijeće Grada Ludbrega na svojoj 14.sjednici održanoj 07.lipnja 2019. godine donijelo je izmjene i dopune predmetne Odluke radi usklađenja djelatnosti sa Statutom i upisom u registar Trgovačkog suda u Varaždinu, usklađenja sa Zakonom o muzejima te usklađenja s Pravilnikom o proračunskom računovodstvu.

 Upravno vijeće Centra za kulturu i informiranje „Dragutin Novak“ na svojoj sjednici održanoj dana 15.12.2020. godine utvrdilo je prijedlog za izmjenu i dopunu Odluke o ustrojstvu Centra te ujedno predlaže osnivaču izmjene odnosno dopune Odluke.

 S obzirom da je potrebno izvršiti usklađenje s novim djelatnostima Centra, prijedlog je Upravnog vijeća da se uz postojeće djelatnosti upisane u sudski registar dodaju nove djelatnosti te se u tom smislu predlaže dopuna članka 4.st.1. Odluke kako je to navedeno u samom prijedlogu Odluke. Sukladno odredbama odnosno izmjenama i dopunama Zakona o ugostiteljskoj djelatnosti, muzeji i galerije mogu obavljati u svojim poslovnim prostorima ugostiteljske djelatnosti te je ovim dopunama predlaže upis i ovih djelatnosti koje se mogu planirati kao izvor prihoda u budućem radu. Ostale djelatnosti koje se predlažu dopunom ove Odluke su zapravo povezane i s drugim djelatnostima koje su već upisane u sudski registar – organizacija manifestacija, sajmova, prezentacija, seminara, konferencija.

 Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj, a sukladno prijedlogu Upravnog vijeća podnosi ovaj prijedlog akta na raspravu i donošenje Gradskom vijeću Grada Ludbrega.

 Također, zbog hitnosti postupka odnosno mogućnosti što ranijeg upisa ovih dopuna u sudski registar predlaže se da ova Odluka stupa na snagu prvog dana od dana objave u „Službenom vjesniku Varaždinske županije“.